क्या किसी समाज और देश की अर्थव्यवस्था के लिए यह सही संकेत है कि जो इसकी बहुसंख्यक आबादी का बाजार है, वह धीरे धीरे हाशिये पर जाता हुआ दिखे और नई भव्यताएं, प्लास्टिक मनी और इंटरनेट कारोबार के रूप में जगह बनाती जाएं. क्या यह संभव नहीं है कि खुदरा कारोबार की जगह भी बनी रहे और प्रतिस्पर्धा के पैमाने तय किये जाएं. एक दुकान दूसरी दुकान को निगलते हुए ही फैलेगी, क्या स्वस्थ और विकासशील बाजार का यही एक फलसफा है. ऑनलाइन कारोबार के पास जो पूंजी और डायनेमिक्स आया है उससे तो छोटे दुकानदार और कारोबारी तो मुंह ताकते रह जाएंगे.